b'\n_START_ARTICLE_\n99. brigada HV\n_START_SECTION_\nRatni put\n_START_PARAGRAPH_\nGodine 1991. djelovala je na pokupskom rati\xc5\xa1tu, blokadi vojarni Borongaj-Zagreb i Pleso-Velika Gorica, novogradskom rati\xc5\xa1tu, 1992. na novogradi\xc5\xa1kom rati\xc5\xa1tu, sisa\xc4\x8dko-banovinskom rati\xc5\xa1tu, 1993. na slunjskom rati\xc5\xa1tu, 1994. na li\xc4\x8dkom rati\xc5\xa1tu, 1995. na li\xc4\x8dkom rati\xc5\xa1tu, vojno - redarstvenoj operaciji Oluja, osiguravala je \xc5\xbeeljezni\xc4\x8dke pruge u Zden\xc4\x8dini, pretres Petrove i Zrinske gore, osiguranje dr\xc5\xbeavne granice u rajonu Dvora na Uni._NEWLINE_U Brigadi je tijekom Domovinskog rata poginuo 21 pripadnik; 1991. (11), 1992. (8), 1994. (1) i 1995. (1) ukupno 21._NEWLINE_Zapovjednici Brigade: Kre\xc5\xa1imir Soldo, Stjepan Perkovi\xc4\x87, Ivica Babi\xc4\x87, Nermin Katad\xc5\xbei\xc4\x87, Vlado Bla\xc5\xbeinovi\xc4\x87._NEWLINE_Brigada je 20. listopada 1996. primila Zahvalnicu Zapovjedni\xc5\xa1tva Zbornog podru\xc4\x8dja HV-a Karlovac. Zapovjedni\xc5\xa1tvo 99. brigade, u suradnji s Hrvatskim \xc4\x8dasni\xc4\x8dkim zborom Pe\xc5\xa1\xc4\x8denica organiziralo je dvije zapa\xc5\xbeene foto izlo\xc5\xbebe i izdalo dvije bro\xc5\xa1ure o ratnom putu 99. brigade ZNG - HV-a.\n_START_SECTION_\nOdlikovanja\n_START_PARAGRAPH_\nOdlikovana je Redom Nikole \xc5\xa0ubi\xc4\x87a Zrinskog, a za iskazano juna\xc5\xa1tvo njezinih pripadnika u Domovinskom ratu.'